ตลท.เพิ่มเหตุแขวนเครื่องหมาย C หุ้น PACE หลังศาลรับคำร้องขอฟื้นฟูกิจการ
ตลท.เพิ่มเหตุแขวนเครื่องหมาย C หุ้น PACE หลังศาลรับคำร้องขอฟื้นฟูกิจการ
ตลท.เพิ่มเหตุแขวนเครื่องหมาย C หุ้น PACE หลังศาลรับคำร้องขอฟื้นฟูกิจการ
7 พ.ค. 2563

ตลาดหลักทรัพย์แห่งประเทศไทย (ตลท.) เพิ่มเหตุการขึ้นเครื่องหมาย C สำหรับหลักทรัพย์บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE ตั้งแต่วันที่ 8 พฤษภาคม 2563 เนื่องจาก PACE  และบริษัทย่อยยื่นคำร้องขอฟื้นฟูกิจการ โดยศาลล้มละลายกลางรับคำร้องแล้วเมื่อวันที่ 28 เมษายน 2563
ทั้งนี้ หลักทรัพย์ที่ถูกขึ้นเครื่องหมาย C จะต้องซื้อด้วยบัญชี Cash Balance คือ สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์นั้น ตั้งแต่วันที่ขึ้นเครื่องหมายเป็นต้นไป จนกว่าจะแก้เหตุดังกล่าวได้ ขณะที่ PACE ถูกขึ้นเครื่องหมาย SP เนื่องจากไม่นำส่งงบการเงินสิ้นสุดวันที่ 31 ธันวาคม 2562 ตั้งแต่วันที่ 3 มีนาคม 2563